་དངོས་
གྲུབ་མཉེས་པར་བྱེད་དོ། །བགེགས་བསལ་བ་ནི། འདིར་ལམ་སྔ་མ་རྣམས་ལེགས་པར་འབྱོངས་
ནས། བགེགས་ཕྲ་མོ་བྱུང་ཡང༌། ཉམས་བྱུང་རྒྱལ་དུ་བསྐྱངས་པས། རང་ཤུགས་ཀྱིས་སེལ་བ་
ཡིན་ནོ། །བོགས་འབྱིན་པ་ནི། སྤྱོད་པ་རྣམ་པ་གསུམ་གྱིས་མཐར་ཕྱིན་པར་བྱེད་ཅིང་། ཁྱད་པར་
དུ་འདིར་སྤྱོད་པ་གཉིས་སྤྱད་པར་བྱ་སྟེ། དེ་ལ་ཕྱོགས་ལས་རྣམ་པར་རྒྱལ་བའི་སྤྱོད་པ་ནི། ཁ་
སྦྱོར་ལས། དེ་ལྟར་བྱས་ནས་རྣལ་འབྱོར་པས། །ཡང་ནི་ཕྱོགས་ལས་རྣམ་རྒྱལ་ཙམ། །སྒྲིབ་པ་ཀུན་
ལས་རྣམ་པར་གྲོལ། །ཕྱོགས་བཅུར་རྣམ་པར་གནས་པ་ཡི། །སྐྱེ་བའི་སྒྲིབ་པས་བསྒྲིབས་པ་ཡི། །
ཀུན་གྱི་བསམ་པ་ཡོངས་སུ་འགྱེད། །གཟུང་བ་དང་ནི་འཛིན་པ་ཀུན། །སྒོམ་པ་སྤངས་པས་རྣམ་
པར་སྤངས། །འདིས་ནི་སྒོམ་པ་ཐམས་ཅད་ཀྱིས། །ཕྱོགས་ལས་རྣམ་རྒྱལ་རྣམ་པར་བརྗོད། །དེ་
ལྟར་རེ་ཞིག་གནས་བྱས་ནས། །དེ་ཉིད་མི་ཤིགས་རྣལ་འབྱོར་པས། །རིག་མའི་ལྷ་མོ་འདོད་པ་
ཡི། །ཤིན་ཏུ་གཟུགས་ཅན་བསྡུས་ནས་ཀྱིས། །ཆུ་སྐྱེས་ཡིད་འོང་རིན་ཆེན་ཅན། །རིག་མ་འཛིན་
པའི་ཉམས་དགའ་བ། །ལྷ་ཡི་བུ་མོ་གནོད་སྦྱིན་མོ། །ཡང་ན་ཀླུ་མོ་རྐང་འོག་ཏུ། །གནས་པ་དང་
ནི་ལྷ་མིན་མོ། །འདི་ན་ཡོད་པ་རིག་མ་གཅིག །རང་གི་སེམས་ལ་མངོན་འདོད་པ། །ལྕགས་ཀྱུ་
ཞགས་པས་རབ་སྦྱོར་བས། །རྣལ་འབྱོར་པ་ནི་བཀུག་ནས་སྒྲུབ། །ཉེ་བར་དགོངས་པ་རྒྱས་པ་
ཀུན། །མ་བསླངས་པར་ནི་ལྷ་ཡིས་སྟེར། །རྒ་དང་ནད་ལས་རྣམ་པར་གྲོལ། །གཉིས་མེད་གནས་
གསུམ་སྡིག་པ་མེད། །ཅེས་གསུངས་ལ། དེ་རྣམས་ཀྱི་དོན་ཡང་། ཕྱོགས་ལས་རྣམ་རྒྱལ་གྱི་བྱེད་
306

།ལམ་འབྲས་རྡོ་རྗེའི་ཚིག་རྐང་རྒྱུད་ལུགས་ཀྱི་རྣམ་པར་འགྲེལ་བ་སྟོད་ཆ་བཞུགས་སོ། །
༼རྨ༽
ལས་ནི། རང་དོན་སྤངས་པའི་ཁྱད་པར། སྐྱེ་བས་སྒྲིབ་པ་ཀུན་ལས་རྣམ་པར་གྲོལ་ཞིང་། གཟུང་
འཛིན་གྱི་རྟོག་པ་ཀུན་མངོན་གྱུར་སྤངས་ལ་བག་ལ་ཉལ་རྣམ་པར་སྤངས་པ་དང་། རྟོགས་པའི་
རིམ་པ་བསྐྱེད་པ་དང་། རྫོགས་པའི་རིམ་པ་སྒོམ་པ་ཐམས་ཅད་རྫོགས་པ་དང་། གཞན་དོན་གྱི་
ཁྱད་པར་སྐྱེ་བས་སྒྲིབ་པས་བསྒྲིབས་པ་ཕྱོགས་བཅུར་གནས། ཀུན་གྱིས་བསམ་པ་ཡོངས་སུ་
འགྱིངས། ཞེས་སྟོན་ནས། སྐྱེ་བའི་ཀུན་ནས་ཉོན་མོངས་པའི་བར་གྱི་སྒྲིབ་པས་བསྒྲིབས་པའི་
:,:,
སེམས་ཅན་ཀྱི་བསམ་པ་ཆོས་དང་ཟང་ཟིང་ལ་སོགས་པས་ཚིམ་པར་བྱེད་པའོ། །དེའི་ངེས་པའི་
ཚིག་ནི། སྐབས་ཀྱི་དོན་གཉིས་མཐར་ཕྱིན་པས། མི་མཐུན་པའི་ཕྱོགས་ཐབས་ལས་རྣམ་པར་
རྒྱལ་བས་དེ་སྐད་ཅེས་བྱའོ། །དེའི་གྲོགས་བསྟེན་པ་ལ། བསྟེན་དགོས་པར་བསྟན་པ་ནི། དེ་
ལྟར་རེ་ཞིག་གནས་བྱས་ནས། །དེ་ཉིད་རྣལ་འབྱོར་མི་ཤིགས་པས། །ཤིན་ཏུ་གཟུགས་མཛེས་
འདོད་ལྡན་མ། །རིག་མའི་ལྷ་མོ་བསྡུས་ནས་ཀྱིས། །ཞེས་པ་སྟེ། དེ་ལྟར་བཤད་པའི་གནས་དེ་
རྣམས་གང་འདོད་པར། དེ་ཉིད་རྣལ་འབྱོར་མི་ཤིགས་པ་ནི། དེ་ཁོ་ན་ཉིད་ཀྱི་རྣལ་འབྱོར་ལ་
བརྟན་པ་ཆེན་པོ་ཐོབ་པའོ། །གཟུགས་མཛེས་ནི། ཕྱི་དང་། འདོད་ལྡན་ནི་ནང་དང་། རིག་པ་
ནི་གསང་བའི་ཡོན་ཏན་ཏེ། དེའང་ལྷན་ཅིག་སྐྱེས་པའི་ཡེ་ཤེས་རང་རིག་པར་མྱོང་བར་བྱེད་
པའོ། །བསྡུས་ནས་གྱིས་ཞེས་པ་ནི། རང་གི་དབང་དུ་བསྡུས་ནས་སྤྱོད་པ་གྱིས་ཤིག་པའོ། །ཐབས་
གང་གིས་དགུགས་པ་ནི། ཆུ་སྐྱེས་ཡིད་འོང་རིན་ཆེན་ལྡན། །ཞེས་པ་ལ་སོགས་པ་སྟེ། ཆུ་སྐྱེས་
ཡིད་འོང་ནི་གསང་བའི་པདྨའོ། །རིན་ཆེན་ལྡན་ནི། གོས་རིན་པོ་ཆེ་ལ་སོགས་པས་སྤྲས་པའོ། །
ཡང་ན་ཀླུ་མོ་རྐང་འོག་ཅེས་སོ། །འདོན་པ་ནི་མ་དག་པས། ས་འོག་གནས་པའི་ཀླུ་མོ་དང་། །ལྷ་
མིན་བུ་མོ་དག་ཀྱང་རུང་། །རྣལ་འབྱོར་པས་ནི་དེ་རྣམས་ལས། །རང་སེམས་མངོན་འདོད་རིག་མ་
གཅིག །ཅེས་འདོན་པར་བྱ་སྟེ་གོ་སླའོ། །ལྕགས་ཀྱུ་ཞགས་པའི་སྦྱོར་བ་ནི། གཙོ་བོ་ཀུ་རུ་ཀུ་ལེ་
་་
307

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལྟ་བུའི་རྣལ་འབྱོར་ཏེ། དེའི་ཕྱིར་བུང་བ་ཅན་གྱི་སྦྱོར་བ་བསྒོམ་པར་བྱ་སྟེ། དེའི་རིམ་པ་ནི་འདི་
ལྟར་སྔོན་དུ་བསྙེན་པའི་དུས་སུ་དཀར་བོའི་ཆོས་གཅིག་ནས་བརྩམས་ཏེ། དུས་གསུམ་དུ་
བཅོམ་ལྡན་འདས་པའི་གཟུགས་སུ་དམིགས་ནས་ཉི་མ་རེ་རེ་ཞིང་ཁྲི་ཕྲག་རེ་བཟླ་བར་བྱའོ། །དེ་
ནས་ཉི་ཟླ་ཁ་སྦྱོར་གྱི་དུས་སུ། རང་གི་ལུས་ལ་གོས་དམར་བོ་གྱོན། མེ་ཏོག་དམར་བོ་ལ་སོགས་
པས་བརྒྱན་ཏེ། ཤིང་མྱ་ངན་མེད་པའི་ཚལ་དུ་ལྷ་མོའི་རྣལ་འབྱོར་ལ་གནས་པས། རང་གི་སྙིང་
གར་ཉི་མ་ལ་གནས་པའི་ཧྲི་དམར་བོ་ཡོངས་སུ་གྱུར་པ་ལས། པདྨ་དམར་བོ་འདབ་མ་བརྒྱད་པ་
སྐྱེ་གནས་ཀྱི་མཐར་ཐུག་པར་སྡོང་བུར་གྱུར་པའི་རྣམ་པར་བསམ་མོ། །དེ་ནས་འདབ་མ་བརྒྱད་
པ་ལ། ཨཱ་ལི་ལ་སོགས་པ་དབྱངས་ཡིག་ཐུང་ངུ་བརྒྱད་པོ་ཡོངས་སུ་གྱུར་པ་ལས། བུང་བ་སྔོན་
པོ་མཆུ་དམར་བ་སྒྲོ་རྒྱས་པ། ཆགས་པས་འདར་བས་སྒྲ་རྣོན་པོ་སྒྲོག་པ་རྣམས་ལྟེ་བའི་ཧྲི༔ལས་
བྱུང་བའི་འོད་ཟེར་གྱི་རླུང་གིས་བསྐྱོད་དེ། རང་གི་སྣ་བུག་གཡོན་པ་ནས་བྱུང་ནས་བསྒྲུབ་བྱ་
མོའི་སྣ་བུག་གཡས་པར་ཞུགས་ཏེ། དེས་སྙིང་གའི་རྩ་འདབ་མ་ལུས་པ་བསྐུལ་ཞིང་། བཅུད་
འཐུངས་ནས་དབྱངས་ཀྱི་ཡི་གེ་རེ་རེ་ཞིང་མཆུས་བླངས་ཏེ། སྣ་བུག་གཡོན་པ་ནས་ཕྱུང་ནས་
གཡས་པའི་བུ་ག་ནས་ཞུགས་ཏེ། སྙིང་དུ་ཞུགས་པས་རང་དང་གཞན་གྱི་རྣམ་ཤེས་དཀར་དམར་
གྱི་ངོ་བོ་འདྲེས་པར་བསམ་ཞིང་། ཕྱེ་ནས་ཨུཏྤལའི་མདའ་གཞོན་ཐོགས་པ་མེད་པར་དེའི་སྙིང་
ལ་བསྣུན་པས་དྲན་པ་མེད་པར་གྱུར་པ་ན། ཨུཏྤ་ལའི་སྡོང་བུས་མགྲིན་པ་བཅིངས། ལྕགས་ཀྱུས་
གསང་གནས་སུ་ཕུག་སྟེ། ཞགས་པ་ས་རྐང་བ་ནས་རང་དབང་མེད་པར་དྲངས་ནས། ༀ་ཀུ་རུ་
ཀུ ལླེ་ཧྲཱིཿ ཆེ་གེ་མོ་ཝ་ཤཾ་ཀུ་རུ་ཧོ་ཞེས་པའམ། ཨ་ཀརྞ་ཡ་ཛ་སྭཱ་ཧཱ། ཞེས་ཟླ་བ་ཉ་བའི་མཚན་
ཐོག་ཐག་གི་བར་བཟླས་པས། ཐོ་རངས་འོངས་ཏེ་ཅེར་བུ་སྐྲ་གྲོལ་ཞིང་། ཆགས་པས་མྱོས་ཤིང་
འདར་བ་དང་བཅས་པར་བདག་གིས་ཅི་བགྱི་ཞེས་སྨྲ་བར་གྱུར་པ་ན། ཉེ་བར་ལོངས་སྤྱད་དེ།
308

901
ལམ་འབྲས་རྡོ་རྗེའི་ཚིག་རྐང་རྒྱུད་ལུགས་ཀྱི་རྣམ་པར་འགྲེལ་བ་སྟོད་ཆ་བཞུགས་སོ། ། ཙམོ
ལྷན་ཅིག་སྐྱེས་པའི་ཡེ་ཤེས་དངོས་གྲུབ་ཏུ་བསྒྲུབ་པར་བྱའོ། །བཀུག་ནས་བསྟེན་པའི་ཕན་ཡོན་
ནི། གནས་སྐབས་སུ་ཉེ་བར་དགོས་པའི་འདོད་པ་ཀུན་ལྷས་སྟེར་ཞིང་། རང་ལ་རྩོལ་བ་མི་
དགོས་པ་དང་། ན་རྒ་ལས་གྲོལ་བ་དང་། མཐར་ཐུག་གནས་གསུམ་སྡིག་བྲལ་གཉིས་མེད་
འགྱུར་ཞིང་། སྒོ་གསུམ་སྡིག་སྒྲིབ་ལས་གྲོལ་ཏེ། བདེ་སྟོང་གཉིས་མེད་ཟུང་འཇུག་གི་ཡེ་ཤེས་
མཐར་ཕྱིན་པར་འགྱུར་རོ། །བརྟན་པའི་ཚད་ནི་དམིགས་པ་བཟུང་བ་ཙམ་གྱིས་ཤིན་ཏུ་རྣམ་པར་
དག་པའི་ཡེ་ཤེས་ལྷུན་གྲུབ་ཏུ་འཆར་བའོ། །ལྟ་བ་ཤིན་ཏུ་རྣམ་པར་དག་པའི་ཡེ་ཤེས་ནི། མས་
བརྟན་གྱི་དགའ་བའི་ཡེ་ཤེས་ཏེ། ཡུལ་སྒོ་གསུམ་ཐམས་ཅད་ཀྱི་སྟེང་དུ་ངོ་བོ་བདེ་སྟོང་མཆོག་
ཏུ་སྐྱེ་ལ། ཚུལ་ནི་འབྲས་བུ་བཞིའི་ཚུལ་གྱེས་ཏེ། འདི་ལ་གཉིས་ལས། ལུས་ལ་ཕན་འདོགས་
པའི་ཕན་ཡོན་རྒྱུ་མཐུན་པས་ནི་སྐྲ་དཀར་འཇོམས། རྣམ་པར་སྨིན་པས་སྟོབས་སྟེར་བྱེད། །སྐྱེས་
བུ་བྱེད་པས་རྣམ་པར་འཕེལ། །དྲི་མ་མེད་པས་འཆི་མེད་འགྱུར། །ཞེས་སོ། །དེ་ལ་བསྒོམས་པས་
ཁམས་དྭངས་མ་ལྟེ་བར་བརྟན་པས་ན། ལྟེ་བ་མེ་ལོང་གི་ངོས་ལྟར་འཇམ་ཞིང་ཁ་དོག་དཀར་བ་
བཀྲག་དང་ལྡན་པ་འབྱུང་ལ། དེའི་ཚེ་སྐྲ་དཀར་དང་གཉེར་མ་སྤངས་ཏེ། ལུས་གཞོན་ཤ་དང་
བཅས་པ་འགྲོ་ཐམས་ཅད་ཀྱི་སྙིང་དུ་སྡུག་ཅིང་ཡིད་དུ་འོང་བར་འགྱུར་རོ། །དེ་ནི་རྒྱུ་དང་འདྲ་
བར་སྐྱེས་པས་རྒྱུ་མཐུན་པའི་འབྲས་བུའོ། །དེ་ནས་སྙིང་གར་བསྟན་པ་ནཐལ་གོང་རྒྱས། སྲེད་
མེད་ཀྱི་བུའི་སྟོབས་ཀྱིས་མི་ཐུབ་པ་འབྱུང་སྟེ། དེ་ནི་རང་གི་ངོ་བོ་རེག་བྱའི་སྐྱེ་མཆེད་སེམས་
ཅན་དུ་རྟོགས་པ་རྒྱུ་དང་མི་འདྲ་བར་སྐྱེས་པས་རྣམ་སྨིན་ཀྱི་འབྲས་བུའོ། །སྲེད་མེད་བུའི་སྟོབས་
ནི། སྤོས་ཀྱི་གླང་བོ་དང་། ཚན་པོ་ཆེ་ཆེན་པོ་དང་། རབ་གནོན་དང་། ཡན་ལག་མཆོག་དང་།
སྟོབས་མཆོག་གི་སྟོབས་རྣམས་ཕྱི་མ་ཕྱི་མ་རྣམས་སྔ་མ་སྔ་མ་ལས་བཅུ་འགྱུར་དུ་སྦྲེལ་བའི་
སྟོབས་དང་མཉམ་པའོ། །མགྲིན་པར་བརྟན་པས་ལྕེ་འཕེལ་ཏེ། མཛོད་སྤུར་བསླེབས། འཇིག་
309

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྟེན་གྱི་ཁམས་ཀྱི་རོ་ཐམས་ཅད་ལ་ཅི་རིགས་སུ་ལོངས་སྤྱོད་ནུས། ལྕེ་ཆུང་གིས་བཞོ་བར་ནུས་
པས། ཞག་དུ་མར་ཟས་མ་ཟོས་ཀྱང་ལུས་ཀྱི་མདངས་མི་འཆོར་གསུངས། འདི་ནི་བྱེད་པ་བོའི་
རྒྱུ་རང་གིས་སྟོབས་ལས་སྐྱེས་པས་སྐྱེས་བུ་བྱེད་པའི་འབྲས་བུ་སྟེ། དེ་ཉིད་དུ་གང་གི་སྟོབས་
ཀྱིས་གང་སྐྱེས་པའི་འབྲས་དེ་སྐྱེས་བུའི་བྱེད་ལས་སྐྱེས། ཞེས་པ་ལྟར་རོ། །སྤྱི་བོར་བརྟན་པས་
གཟུང་འཛིན་གྱི་དྲི་མ་དག་ཅིང་། རབ་འཇའ་ལུས་རྡོ་རྗེ་སྐུ་གྲུབ་སྟེ། ཚེ་འདི་ཉིད་ལ་འཚང་རྒྱ།
འབྲིང་ཚེ་ལ་དབང་བས་ཚེ་ཉི་ཟླ་དང་མཉམ། ཐ་མའང་ལོ་ཉིས་བརྒྱ་ལ་སོགས་པ་ཐུབ། རྫུ་
འཕྲུལ་སྟོན་ནུས་པ་འབྱུང་སྟེ། དེ་ནི་ཤེས་རབ་ཀྱིས་སོ་སོར་བརྟགས་པས་དྲི་མ་ཟད་པའི་ཕྱིར་
བྲལ་བའི་འབྲས་བུ་ཞེས་བྱའོ། །གཉིས་པ་སེམས་ལ་ཕན་འདོགས་པའི་ཕན་ཡོན། ལྟེ་བར་བརྟན་
པའི་ཚེ་བདེ་སྟོང་གི་ཏིང་ངེ་འཛིན་བདག་རྒྱུད་ལ་ཁྱབ་པ་ཙམ་ལས་མེད་པས་ཆུང་། སྙིང་གར་
བརྟན་པའི་ཚེ། སྣང་བའི་དངོས་པོ་ཙམ་བདེ་བར་འཆར་བས་འབྲིང་། མགྲིན་པར་བརྟན་པའི་ཚེ་
མྱ་ངན་ལས་འདས་པའི་ཆོས་ཐམས་ཅད་བདེ་སྟོང་དུ་འཆར་བས་ཆེན་པོ། སྤྱི་བོར་བརྟན་པའི་ཚེ་
འཁོར་འདས་ཐམས་ཅད་ལ་ཁྱབ་པའི་བདེ་སྟོང་གི་ཏིང་ངེ་འཛིན་ཆེན་པོའི་ཡང་ཆེན་པོར་འགྱུར་
རོ། །འདའ་ཁ་མ་ཕྱག་རྒྱ་ཆེན་པོ་སྒོམ་པ་ནི། ཁ་ཅིག་ན་རེ་འདིར་ཕྱག་རྒྱ་ཆེན་པོ་ནས་འཕོ་བ་
ཞེས་པ་ཉམས་སུ་བླང་བ་ནི། ལུས་དཀྱིལ་ཀྲུང་ལ་སོགས་པར་གནད་ལ་ཕབ་ལ། དང་བོར་ཕྱིའི་
སྒོ་ཐམས་ཅད་ཡི་གེས་དགག དེ་བཞིན་དུ་ནང་གི་སྒོ་ཐམས་ཅད་ཀྱང་སྔར་སྒོམ་པ་བཞིན་ཡི་
གེས་བཀག་ལ་རྩོལ་བའི་དུས་སུ་ཕྱི་དབྱིབས་ཀྱི་ཨནས་སྤྱི་གཙུག་གི་ཧཾ་གི་བར་དུ་དབུ་མར་ཡིད་
ཡང་སྲོག་གི་དུས་སུ་ཧཾ་ལས་ཕྱི་དབྱིབས་ཀྱི་ཨའི་བར་དུ་ཡང་དབུ་ལ་ནས་
ཀྱིས་གཞུག
གཞུག དེ་བཞིན་དུ་འཆི་ཁར་ཡང་རང་གི་ངང་གིས་དབུ་མར་གཞུག་པ་དང་། རྣལ་འབྱོར་
པ་བདག་གི་ཡིད་ཀྱང་དེ་བཞིན་དུ་ཡང་ཡང་བྱས་པས་སྲོག་རྩོལ་གྱི་རླུང་དབུ་མར་ཟེད། ལམ་
310

། །ལམ་འབྲས་རྡོ་རྗེའི་ཚིག་རྐང་རྒྱུད་ལུགས་ཀྱི་རྣམ་པར་འགྲེལ་བ་སྟོད་ཆ་བཞུགས་སོ། །
རཱམོ༽
: :.
མཆོག་དེར་ཐིམ་ནས་ཕྱག་རྒྱ་ཆེན་པོའི་བདེ་སྟོང་ཤིན་ཏུ་རྣམ་པར་དག་པའི་དེ་ཁོ་ན་ཉིད་རྟོགས་
ནས་སྔར་གྱི་ཉམས་མྱོང་དེ་དང་འདྲེས་པའི་ཚུལ་གྱིས་གྲུབ་མཐའ་བསྙེག་པའམ། རིག་པ་འཛིན་
པར་འགྱུར་རོ་ཞེས་གསུངས་སོ། །དེ་ནི་འདིར་མན་ངག་མ་ཡིན་ཏེ། ཐབས་རང་བྱིན་རླབས་དང་
ཤེས་རབ་དཀྱིལ་འཁོར་འཁོར་ལོའི་ལམ་ལ་མ་གོམས་ན་ནི་དེ་ལྟར་ལུས་ཀྱི་སྒོ་ཡི་གེས་བཀག་
ཡིད་ཀྱིས་དབུ་མར་རླུང་སེམས་འགྲོ་འོང་བསྒོམས་ཀྱང་ཕྱག་རྒྱ་ཆེན་པོ་མཆོག་གི་དངོས་
གྲུབ་དངོས་སུ་ཐོབ་པའི་སྒྲུབ་བྱེད་མེད་ལ། དེ་དག་གོམས་ན་ནི་རང་གི་ངང་གིས་ལམ་གྱི་སྟོབས་
ལས་རླུང་སེམས་དབུ་མར་འདུ་ལ། དེའི་ཚེ་རྡོ་རྗེ་རྦ་རླབས་ཉིད་དྲན་པར་བྱ་བ་ཡིན་པའི་ཕྱིར་
རོ། །འོ་ན་ཇི་ལྟར་ཞེ་ན། གལ་ཏེ་གྲུབ་མཐའ་མ་བསྙེགས་ན་ཡོངས་སུ་འཛིན་པ་ཐམས་ཅད་བཏང་
ཞིང་། དོན་ལ་སྐྱེ་འཆི་མ་གྲུབ་པར་ཤེས་པས་རང་བཞིན་ལྷན་ཅིག་སྐྱེས་པ་མི་ཤིགས་པ་བྱེད་པར་
གསུམ་དང་ལྡན་པ་ཤིན་ཏུ་དག་པར་གསལ་བའི་ངང་ནས་རྡོ་རྦ་རླབས་ཀྱི་ཕྱག་རྒྱ་ཆེན་པོ་སྔར་
ལྟར་བསྒོམས་པས། ལྷན་ཅིག་སྐྱེས་པ་ཤིན་ཏུ་རྣམ་པར་དག་པའི་ངོ་བོ་ཉིད་ཀྱི་སྐུ་རྗེས་མཐུན་པ་
ཐོབ་ནས་བར་དོ་མེད་པར་འཇའ་ལུས་རྡོ་རྗེའི་སྐུར་ལངས་ནས་གྲུབ་མཐའ་བསྙེག་པར་འགྱུར་
རོ། །དེ་མ་གྲུབ་ན་བར་དོའི་རྣལ་འབྱོར་ལ། སྔོན་དུ་འགྲོ་བའི་དྲན་པ་ནི། དབང་བཞི་བ་ཐོབ་
པའི་ཤིན་ཏུ་རྣམ་དག་གིས་བླ་མ་དྲནཔ། དེས་བསྟན་པའི་ལམ་རྡོ་རྗེ་རྦ་རླབས་དྲན་པ། དེ་དང་
འབྲེལ་བའི་ལྟ་བ་ཤིན་ཏུ་རྣམ་པར་དག་པའི་དེ་ཁོ་ན་ཉིད་བདེ་སྟོང་དྲན་པ་གསུམ་ཐུན་གྱི་ངེས་
པ་གཅིག་ལ་འབྲེལ་བ་ཅན་དུ་བྱས་པས་དྲན་པ་རྩེ་གཅིག་ཏུ་བྱའོ། །དེ་ནས་དངོས་གཞི་ལས་རྣམ་
བྱང་དང་། རྐྱེན་བདུན་མཉམ་པར་བྱུང་བ་ན། སྐྱབས་འཚོལ་བ་འབྱུང་བ་ལ་སྔར་སྦྱངས་པའི་
སྟོབས་ཀྱིས་སྐྱབས་ཀྱིས་གཙོ་བོ་ཤིན་ཏུ་རྣམ་པར་དག་པའི་བླ་མ་དྲན་པ་འབྱུང་། དེ་ནས་ལམ་རྦ་
རླབས་དྲན་པ་འབྱུང་བས། དེ་ནས་ལྟ་བ་ཤིན་ཏུ་རྣམ་པར་དག་པའི་ཡེ་ཤེས་དྲན་པ་འབྱུང་། རྟེན་
311

།བོ་དོང་པཎ་ཆེན་གྱི་གསུང་འབུམ་ཆེན་མོ།
འབྲེལ་དེས་དེ་ཉིད་ཀྱི་རྣམ་བྱང་དེ་ཡང་རྩ་གསུམ། རླུང་ལྡང་འཇུག་གནས་པ་གསུམ་བྱེད་པར་
འཆར་ཞིང་། མཐར་རྩ་གཉིས་ཀྱང་དབུ་མར་རོ་གཅིག་པར། རླུང་གཉིས་ཀྱང་གནས་པར། རོ་
གཅིག་པར་ཤར་ནས། འགྲོས་བཞི་ཐིམ་པའི་ཚུལ་གྱི་བདག་ཉིད་ཀྱི་ཤེས་པ་དང་རོ་གཅིག་པར་
གྱུར་ཏེ། བདེ་སྟོང་མཆོག་རྟོགས་ནས་བར་དོའི་ཡེ་ཤེས་དེས་བྱིན་གྱིས་བརླབས་ནས་ལས་ཀྱི་
ཉིང་མཚམས་སྦྱོར་བ་མེད་པར་དངོས་གྲུབ་བརྙེས་པའམ་རིག་པ་འཛིན་པར་འགྱུར་རོ། །འབྲས་
བུ་ངོ་བོ་ཉིད་ཀྱི་སྐུ་ནི་འབྲས་བུའི་སྐབས་སུ་འཆད་པར་འགྱུར་བས་མ་སྤྲོས་སོ། །ལམ་དངོས་
གཞི་བཤད་ཟིན་ཏོ།། །།
312

༄༅། །ལམ་འབྲས་རྡོ་རྗེའི་ཚིག་རྐང་རྒྱུད་
ལུགས་ཀྱི་རྣམ་པར་འགྲེལ་བ་
སྨད་ཆ་བཞུགས་སོ། །

Gulas